Diari Oficial de la Generalitat Valenciana


Sumari del DOGV 5652, del 03-12-2007 (2007/13004)

Assumpte civil 000010/2007. Notificació de la interlocutòria a Mohamed Mehdi..
------------------------------------------------------------------------------

### Dades del document

Número de DOGV
:   5652

Data del DOGV
:   03-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13074


Data del document
:   23-10-2007

Organisme emissor
:   Jutjat d'Instrucció Número 1 i de Violencia Sobre la Dona de Torrevieja

Tipus de document
:   Edicte

Descriptors 

:   * sistema judicial

Assumpte civil 000010/2007. Notificació de la interlocutòria a Mohamed Mehdi.. [2007/13310]  
Assumpte civil 000010/2007  
Judici: mesures fills extramatrimonials contenciós 000010/2007.  
Part demandant: Mihaela Tanasa.  
Part demandada: Mohamed Mehdi.  
En el judici a què es fa referència, s'ha dictat la resolució que té el text que literalment és com segueix:  
Interlocutòria  
Jutge que la dicta: Iris Valero Paredes.  
Lloc: Torrevieja (Alacant).  
Data: 14 de març de 2007.  
Antecedents de fet  
Primer. La procuradora Araceli Devesa Partera, en nom i representació de Mihaela Tanasa, segons acredita amb el poder que adjunta, ha presentat una demanda d'adopció de mesures relatives a la guarda, custòdia, pensió d'aliments i privació de la pàtria potestat, contra Mohamed Mehdi.  
Del que s'ha exposat en la demanda se segueix que sí que hi ha fills, menors o incapacitats.  
Fonament de dret  
Primer. Examinada la demanda anterior, es considera, a la vista de les dades i els documents aportats, que la part demandant compleix els requisits de capacitat, representació i postulació processals, necessaris per a comparéixer en el judici d'acord amb el que determinen els articles 6, 7 i 750 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, este Jutjat té jurisdicció i competència objectiva per a tractar-les, segons els articles 37, 38 i 45 de la citada llei processal.  
Pel que fa a la competència territorial, este Jutjat resulta competent per aplicació de l'article 769 de la LECn.  
Finalment, pel que fa a la classe de judici, és procedent, d'acord amb el que ordena l'article 753 de la citada LECn, substanciar el procés pels tràmits del judici verbal, però amb les especialitats previstes en el mateix precepte i concordants.  
Tercer. Atés el que s'ha exposat, es procedent admetre a tràmit la demanda i, com ordena l'article 753 tot just citat, traslladar la demanda al fiscal i a la part demandada, citant-la, amb els advertiments i les advertències legals, perquè la conteste en el termini de 20 dies hàbils, comptadors des de l'endemà de la citació a termini.  
Part dispositiva  
1. S'admet a tràmit la demanda d'adopció de mesures relatives a la guarda, custòdia, pensió d'aliments i privació de la pàtria potestat presentada per la procuradora Araceli Devesa Partera, en nom i representació de Mihaela Tanasa, on figura com a part demandada Mohamed Mehdi i el Ministeri Fiscal, i se substancia la demanda pels tràmits del judici verbal, amb les especialitats previstes en l'article 753 de la LECn.  
2. Traslladeu la demanda al fiscal i a la part demandada, i lliureu una còpia d'esta i dels documents adjuntats, i citeu-la perquè la conteste en el termini de 20 dies hàbils comptadors des de l'endemà a la citació.  
Advertiu a la part demandada que si no hi compareix dins del termini, se'l declararà en situació de rebel·lia processal (article 496.1 LECn). Advertiu-li també que la compareixença en judici ha de fer-se mitjançant procurador i amb assistència d'advocat (article 750 de la LECn).  
3. Prèviament a la citació a termini, esbrineu el domicili o la residència actual de la part demandada, i a este efecte lliureu-ne un ofici al Regin-Oficina del deganat d'Elx.  
Manera d'impugnació: mitjançant un recurs de reposició davant d'este Jutjat, no obstant el qual, es durà a efecte el que s'ha acordat. El recurs haurà d'interposar-se per escrit en el termini de cinc dies hàbils comptadors des de l'endemà de la notificació, amb expressió de la infracció comesa al parer del recurrent, requisits sense els quals no s'admetrà el recurs (articles 451 i 452 de la LECn).  
Així ho acorda i ho firma sa senyoria. En done fe. Firma del jutge. Firma del secretari.  
Atés que es desconeix el domicili o la residència actual de la part demandada, per provisió de data 23 d'octubre de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació al demandat, Mohamed Mehdi, de la interlocutòria de data 14 de març de 2007 i citació perquè en el termini de 20 dies hàbils conteste a la demanda.  
Torrevieja, 23 d'octubre de 2007.- La secretària judicial: Olga Lidón Rubio.